open-index/open-wikipedia-markdown huggingface dataset:
Piala Sudirman

**Piala Sudirman** ialah sebuah kejohanan badminton campuran dunia yang diadakan setiap dua tahun. Terdapat lima perlawanan bagi setiap pusingan iaitu; perseorangan lelaki dan wanita, beregu lelaki dan wanita, dan beregu campuran. Piala ini dinamakan sempena nama Dick Sudirman iaitu bekas pemain Indonesia. Beliau juga merupakan pengasas Persatuan Badminton Seluruh Indonesia (PBSI). Kejohanan pertama berlangsung di Stadium Bung Karno, Jakarta, Indonesia pada 24-29 Mei 1989. 

Tiada hadiah berupa wang dalam kejohanan ini ditawarkan buat para pemain. Mereka hanya bermain sekadar mengharumkan nama negara yang diwakili dan juga memperoleh mata ranking dunia BWF. 

Piala ini ditaja oleh PT Aqua Golden Mississippi Tbk, syarikat air galian Indonesia, yang semenjak 2000 bernaung dalam kumpulan Danone.

## Piala
 
Piala ini memiliki ketinggian 80 cm. Ia diperbuat daripada emas yang disalut dengan perak mempunyai 22 karat (92%) dan bahagian bawahnya yang berbentuk oktagon diperbuat daripada kayu jati. Reka bentuk piala ini seakan-akan menyerupai sebiji bulu tangkis dan dihiasi dengan replika candi Borobudur. Pemegang piala ini mempunyai bentuk bunga sari, melambangkan taraf pemain handalan dunia dalam arena badminton.

Piala ini diperbuat oleh Masterix Bandung Company yang bernilai kira-kira US$15,000 bersamaan RM50,000.

## Format
Piala Sudirman merupakan kejohanan antarabangsa yang tidak memerlukan pusingan kelayakan diadakan. Pertandingan ini dibahagi kepada 7 kumpulan untuk mengadakan perlawanan. Hanya pasukan dari kumpulan pertama sahaja yang berpeluang untuk membawa pulang trofi Piala Sudirman ini sementara pasukan kumpulan yang lain hanya bertarung di kejohanan ini untuk tujuan promosi sahaja. Mana-mana pasukan yang mengutip mata terendah untuk setiap kumpulan akan disingkirkan untuk berada di kedudukan terbawah untuk kumpulan pasukan itu, kecuali kumpulan yang mara ke pusingan akhir.

## Keputusan

## Pasukan kebangsaan yang berjaya
Indonesia pada mulanya memenangi kejohanan di 1989. Sepanjang sejarah kejohanan, lapan negara telah mencapai pusingan separuh akhir di semua kejohanan Piala Sudirman: China, Denmark, England, Indonesia, Korea, Malaysia, Thailand dan Jepun.

China merupakan pasukan paling berjaya untuk Piala Sudirman ini (12 gelaran), diikuti Korea Selatan (4 gelaran) dan Indonesia (1 gelaran). Piala ini tidak pernah diungguli oleh mana-mana negara bukan Asia, Denmark merupakan negara yang bukan negara Asia yang berjaya menjadi naib juara, iaitu Piala Sudirman 1999.

## Pautan luar
*BWF: Piala Sudirman
* 2005 Laman rasmi Piala Sudirman
Persekutuan Badminton Dunia

**Persekutuan Badminton Dunia** (Bahasa Inggeris: *Badminton World Federation*) atau **BWF** ialah badan antarabangsa yang bertanggungjawab dalam hal-hal berkaitan dengan sukan badminton. Ditubuhkan pada 1934 sebagai **Persekutuan Badminton Antarabangsa** (Bahasa Inggeris: *International Badminton Federation*) bersama 9 anggota (, , , , , , , , dan . Pada 24 September 2006, Perjumpaan Tahunan diadakan di Madrid, yang mana kata sepakat menerima penukaran nama baru kepada **Persekutuan Badminton Dunia** (**BWF**). 

Pejabat utama pertubuhan ini terletak di Cheltenham, United Kingdom sejak ia ditubuhkan, tetapi pada 1 Oktober 2005, ia kini terletak di Kuala Lumpur. Presiden terkini ialah Poul-Erik Høyer Larsen.

## Konfederasi Benua
BWF bekerjasama dengan badan kerajaan benua untuk sama-sama memprosomikan dan memperkenalkan badminton di seluruh dunia, seperti:

## Presiden

## Kejohanan
Seperti yang ditetapkan, BWF menganjurkan enam acara kejohanan badminton utama:
* Sukan Olimpik dengan kerjasama Jawatankuasa Olimpik Antarabangsa
*Sukan Paralimpik dengan kerjasama Jawatankuasa Paralimpik Antarabangsa (sukan ditambahkan sejak Sukan Paralimpik Musim Panas 2020)
* Kejohanan Dunia BWF
* Kejohanan Remaja Dunia BWF
* Kejohanan Badminton Para Dunia BWF
* Piala Thomas
* Piala Uber
* Piala Sudirman
* Kejohanan Senior Dunia BWF

Dua acara kejohanan yang sudah tidak lagi dianjurkan:
* Piala Badminton Dunia tidak dianjurkan sejak 1997. Walau bagaimanapun, pihak BWF menganjurkan acara itu kembali pada 2005 (yang mana China sebagai tuan rumah) tetapi ia hanyalah sebagai kejohanan jemputan. China menyapu bersih kesemua pingat emas yang ditawarkan dalam 5 kategori.
* Grand Prix Badminton Dunia dihentikan sejak 2000.

## Anugerah
Pihak BWF menyediakan anugerah istimewa kepada pemain, pengadil, penaja, dan individu lain atas pencapaian masing-masing dalam badminton atau sumbangan ke atas badminton. 
*Hall of Fame
*Herbert Scheele Trophy
*Distinguished Service 
*Meritorius Service 
*Certificate of Commendation
*Eddy Choong Player of the Year

## Logo
Selama bertahun-tahun, pertubuhan ini mempunyai beberapa logo. Pada asalnya ia menggunakan logo IBF. Sebagai BWF, ia menggunakan logo baru pada 2007. Pada 2012 ia menggunakan logo baru yang diperkemaskan. 

Imej:IBF_logo.jpg|Logo lama  
Imej:BWF logo.jpg|Logo baru yang dilancarkan semasa Piala Sudirman 2007
Imej:2012 BWF logo.svg|Logo baru (2012–kini)


## Rujukan

## Pautan luar
* corporate.bwfbadminton.com -  Laman sesawang rasmi BWF 
* www.bwfbadminton.com - Laman rasmi peminat
Bahasa Kannada

*Kannada (ಕನ್ನಡ Kannada; juga, jarang disebut, Kanarese) adalah salah satu bahasa Dravidia penting di selatan India dan adalah salah satu bahasa tertua di India. Penutur dialek yang berbeza secara kasar berjumlah 40 juta orang. Ia adalah bahasa negeri di Karnataka, salah satu daripada empat negeri di India selatan. Ia ditulis menggunakan skrip yang Kannada. *.
Bahasa Turkmen

**Turkmen** (Latin: *Türkmençe, türkmen dili*, Cyril: Түркменче, түркмен дили, Arab: تۆرکمن دﻴﻠی ,تۆرکمنچه) adalah nama bahasa kebangsaan Turkmenistan. Ia dituturkan kira-kira 3,430,000 orang di Turkmenistan, dan secara tambahan 3,000,000 orang di negara lain, termasuk Iran (2,000,000), Afghanistan (500,000), dan Turki (1,000). Lebih 50% penutur di Turkmenistan juga mempunyai pengetahuan baik dalam Bahasa Russia.Turkmen adalah dalam keluarga Turkik; kadangkala secara besar dikumpulkan, tetapi merupakan keluarga bahasa Altaic yang dipertikaikan. Ia adalah bahasa Turkik selatan, di dalam kumpulan Turkmenistan, secara dekat berhubungan dengan Tatar Crimea dan Salar, dan kurang berhubungan dengan Bahasa Turki dan Bahasa Azeri.

Turkmen pada dahulunya ditulis menggunakan huruf Cyrillic atau huruf Arab; tetapi sejak tahun kebelakangan, presiden Saparmurat Niyazov memerintahkan supaya Turkmen dari sekarang akan ditulis pada huruf Latin yang secara khas diubahsuai versinya (lihat huruf Turkmen). Pada 2002, hari dan minggu serta bulan juga dinamakan semula, selaras dengan idealogi Ruhnama.

## Pautan luar

*
Yamaha

**Yamaha** ialah sebuah syarikat terkenal dari Jepun. Mereka menghasilkan pelbagai produk yang berbeza-beza. Hasil jualan termasuklah motosikal (lihat Syarikat Motor Yamaha), alat-alat muzikal, perkakasan elktrik rumah, dan litar elektronik bersepadu. Syarikat ini diasaskan oleh Torakusu Yamaha sebagai Syarikat Nippon Gakki (日本楽器製造株式会社) di Hamamatsu, Shizuoka, Jepun. Jenama Yamaha amat terkenal di seluruh dunia dan ini menjadikannya salah satu syarikat terkemuka di dunia.

## Produk
* Motosikal (Syarikat Motor Yamaha)
* Piano
* Piano Elektrik
* Keyboard, cth:
** PSR-540
** PSR-340
** PSR-740
** PSR-1500
** TYROS 2
* Alat Muzik Elektronik
** Yamaha SY77/SY99
** Yamaha EX5
** Motif
** Motif ES
** MO
* Piano Digital
** Yamaha Clavinova Siri CVP
** Yamaha Clavinova Siri CLP
** Yamaha PSR-185
** Yamaha P-250
** Yamaha EL-25
** Yamaha EL-40
** Yamaha EL-900
** Yamaha EL-X1
** Yamaha CS-80
** Yamaha DX7
** Yamaha SHS-10
** Yamaha AN1x
** Yamaha GX1
** Yamaha RM1x
* Penjana Ton
** Yamaha siri-MU
** Yamaha TX81Z
* Gitar
* Yamaha Drum
* Cip suara
** Yamaha YM2149,
** Yamaha Y8950, 
** Yamaha YM2413 
** Yamaha YM3526 
** Yamaha YM3812
** Yamaha YMF262
** Yamaha YMF278
** Yamaha YMF7xx
** Yamaha YMU786
* Perisian Pensintisis Vokal
**Vocaloid

## Pautan Luaran
* yamaha.com
Torakusu Yamaha

**Torakusu Yamaha** (山葉 寅楠 *Yamaha Torakusu*; 20 April, 1851 &ndash; 8 Ogos, 1916) ialah pengasas Yamaha.

Yamaha ialah seorang pembuat jam, beliau pada tahun 1887, telah membuat satu piano ciptaannya. Sepuluh tahun kemudian, beliau menjadi Presiden Syarikat Nippon Gakki (kemudian dinamakan sebagai Syarikat Yamaha).

## Pautan Luaran
* Gambar-gambar
Apoda

**Apoda** merupakan order dari alam amfibia dan terbahagi kepada beberapa keluarga seperti berikut:-
# Typhlonectidae
# Caeciliidae
# Ichthyopidae
# Scolecomorphidae
Penyakit kelamin

**Penyakit kelamin** merujuk kepada penyakit yang lazimnya tersebar melalui hubungan kelamin, walaupun tidak semestinya sebegitu seperti penggunaan jarum secara rambang. Penyakit ini merebak melalui darah dan bendalir tubuh badan.

## Bagaimana penyakit kelamin merebak
Individu dijangkiti penyakit kelamin melalui:
* Perhubungan seks yang tidak selamat tanpa langkah-langkah pencegahan (seperti menggunakan kondom) samada melalui vagina, dubur atau seks oral
* Ciuman
* Menyentuh kawasan yang dijangkiti
* Berkongsi jarum (AIDS dan Hepatitis B)

## Jenis penyakit kelamin
Antara jenis penyakit kelamin adalah:
# AIDS 
# Chancroid 
# Gonorea 
# Granuloma 
# Penyakit kelamin Chlamydia
# Hepatitis A 
# Hepatitis B 
# Herpes 
# Jangkitan Saluran Kencing (Urinary Tract Infection) 
# Jangkitan Yis (Kulat) 
# Ketuat kelamin (Genital Warts - Condyloma Acuminata) 
# Kutu ari-ari (Pubic Lice) 
# Lymphogranuloma 
# Molluscum 
# Radang Pelvik 
# Scabies 
# Siflis 
# Trichomoniasis 
# Vaginitis 
# Bakteria Vaginosis

## Rujukan
* Portal Kementerian Kesihatan Malaysia
* Penyakit Kelamin dalam format PDF.
Menantu Durhaka

Filem **Menantu Durhaka** atau **Menantu Derhaka** merupakan sebuah filem hitam-putih berbahasa Melayu, yang dihasilkan Singapura yang ketika itu merupakan sebahagian dari Malaysia, pada tahun 1942.

## Penerbit
Tan Wong Film Company

## Pengarah
B.S. Rajhans

## Pelakon
* Mokhtar Wijaya
* Tarmina
* D. Harris
* Yusof Banjar
* S. Kadarisman
* Juriah

## Sinopsis
Tidak diketahui bagaimana corak cerita filem ini begitu juga kualiti mahupun sambutannya.

## Trivia
Penggambaran filem ini tergendala akibat Perang Dunia Kedua apabila Jepun menakluki Malaya (Singapura). Tetapi disambung semula apabila perang tamat. Ia berjaya disiapkan dan ditayangkan kerana iklannya ada tersiar dalam akhbar (Utusan Melayu) mengenai tayangannya.
Benda

**Benda** (, pinjaman  *bhāṇḍā* "wadah apapun...barang dagangan") atau **objek** ialah sesuatu konsep merujuk kepada sesuatu yang mempunyai sifat kewujudan. Pada kehidupan seharian, aspek makna perkataan "benda" biasanya dianggap tidak penting, tetapi perbincangan mengenai "benda" merupakan satu topik dalam bidang falsafah.

Dari segi ilmu bahasa, perkataan "benda" sebenarnya merupakan sejenis kata ganti nama. Hal ini bermaksud bahawa perkataan ini tidak merujuk kepada sesuatu yang khusus secara tetap. Biasanya seorang pengguna bahasa akan menggunakan perkataan "benda" untuk merujuk kepada sesuatu objek yang tidak dapat dinamai secara tepat oleh dirinya. Maka, titik rujukan bagi makna yang terterap dalam perkataan disebut ini berubah-ubah menurut konteks ayat diucapkan.

## Rujukan
Beca

**Beca** atau disebut **becha** (Tulisan Jawi: **بيچا** ) merupakan kenderaan beroda tiga yang berasal dari lanca. Beca di Malaysia, dalam rekod bertulis, bermula di Singapura pada 1914 apabila 15 beca didaftar dan diperkenal sebagai basikal roda tiga Taman Upton. Beca ini mempunyai pengayuh disebelah sisi penumpang. Terdapat juga model beca dengan pengayuh di belakang atau di hadapan penumpang. Bumbung juga dipasang bagi memberi teduhan kepada penumpang.

Rekod beca terawal adalah apabila ia digunakan di Singapura pada 1914 apabila 15 beca didaftar dan diperkenal sebagai basikal roda tiga Taman Upton. Bagaimanapun ia didapati sukar dikendalikan melalui jalan yang sempit dan berliku-liku berbanding lanca yang ditarik manusia. Oleh sebab kerana itu, batch beca pertama 1914 kemudiannya dijual dan bawa ke Jawa. Hanya pada akhir 1920-an beca kembali diperkenalkan di Singapura dan kegunaannya meningkat dengan kedatangan migran China yang mendapati membawa beca memberikan pendapatan yang baik. Beca kemudian menjadi semakin popular di Malaysia, Indonesia, Vietnam dan seluruh Asia.

Beca digunakan bagi mengangkut penumpang, tetapi terdapat juga beca yang digunakan khusus bagi mengangkut barang-barang.


Imej:Indonesia_bike5.JPG|Beca di Bandung, Indonesia.
Imej:YosriBeca2Lancang.jpg|Lanca iaitu beca dengan pengayuhnya di belakang.
Imej:YosriBeca1.jpg|Beca dengan pengayuhnya di sebelah.
Imej:YosriBeca2.jpg|Dua bentuk beca.


Menjelang Perang Dunia II dan selepasnya, kekurangan petrol telah melonjak beca sebagai sistem pengangkutan yang murah dan boleh diharap.

Pada masa kini, beca masih digunakan tetapi penggunaannya semakin berkurangan. Ini disebabkan kerjanya memenatkan dan pendapatannya sedikit dan tidak menentu. Biasanya beca banyak didapati berhampiran tempat tarikan pelancong.

Di Indonesia, banyak beca telah dirampas dan dilupuskan sebagai tukun, sebagai langkah kerajaan menghapuskan perkhidmatan beca tanpa lesen.

## Lihat juga
* Tuk-tuk

## Pautan luar
* Mengenai hal penarik Beca di Pulau Pinang.
* http://minyos.its.rmit.edu.au/~dwa/Trishaw.html
Hukum kuasa dua songsang

**Hukum kuasa dua songsang** () bagi sebarang hukum fizik menyatakan bahawa kekuatan atau kuantiti fizikal adalah berkadar songsang dengan kuasa dua jarak dari sumber kuantiti fizikal tersebut. Hukum ini mula-mula dicadangkan Ismael Bullialdus & diperkukuhkan oleh Isaac Newton. Persamaan & pengiraan secara matematik boleh dihuraikan dengan dengan: 
* Keamatan (Intensiti) = *I/d*2
* Di mana *I* ialah keamatan sinaran pada 1*d* & *d* ialah jarak dari sumber 

Syarat Hukum Kuasa Dua Songsang:-
* Sumber sinaran adalah sumber titik (amat kecil)
* Sinaran bergerak dalam garisan lurus
* Sinaran terpancar secara seragam ke semua arah
* Tenaga yang dipancarkan adalah di kadar yang malar
* Tiada tenaga terlesap dalam perjalanannya dari sumber ke titik ukuran
Roald Amundsen

**Roald Engelbregt Gravning Amundsen** (16 Julai 1872 – 18 Jun 1928) adalah seorang pelaut dan penjelajah kawasan kutub dari Norway. Beliau merupakan tokoh penting pada waktu yang dikenali sebagai Zaman Wiraan Penjelajahan Antartika.

Dilahirkan di Borge, Østfold, Norway, Amundsen memulakan kerjaya sebagai penjelajah kutub ketika Ekspedisi Antartik Belgium yang dipimpin oleh Adrien de Gerlache pada 1897–1899. Dari tahun 1903 hingga 1906, Amundsen mengetuai ekspedisi pertamanya untuk merentasi Laluan laut Barat Laut dengan kapal layar *[[Gjøa]]*. Pada 1919, Amundsen mula merancang untuk ekspedisi ke Kutub Selatan dan kemudiannya beliau meninggalkan Norway pada Jun 1910 dengan menggunakan kapal *[[Fram]]* sebelum tiba di Antartika pada Januari 1911. Beliau dan rakan pelayarannya mendirikan kem di Teluk Paus dan beberapaa siri depot bekalan di Sawar (kini dikenali sebagai pentas ais Ross) sebelum berangkat ke kutub pada bulan Oktober. Amundsen dan rakannya menjadi orang yang pertama berjaya menjejak kaki ke Kutub Selatan pada 14 Disember 1911.

## Rujukan

## Bacaan lanjut
* Stephen Bown. *The Last Viking: The Life of Roald Amundsen: conqueror of the South Pole*. (London, Aurum Press, 2012)
* Tor Bomann-Larsen. *Roald Amundsen*. (Sutton Publishing, 2006)
* Garth Cameron. *From Pole to Pole: Roald Amundsen's Journey in Flight*. (New York, Skyhorse Publishing, 2014)
* Garth Cameron. *Umberto Nobile and the Arctic Search for the Airship Italia*. (Stroud, Fonthill Media, 2017)
* Hugo Decleir. *Roald Amundsen's Belgica Diary: the first Scientific Expedition to the Antarctic*. (Erskine Press, 1999)
* Roland Huntford. *The Last Place on Earth: Scott and Amundsen's Race to the South Pole*. (1979)
* Rainer-K. Langner. *Scott and Amundsen: Duel in the Ice*. (London, Haus Publishing, 2007)
* Julian Sancton. *Madhouse at the End of the Earth: The Belgica’s Journey into the Dark Antarctic Night.* (New York, Crown Publishing, 2021)
Jean-Baptiste Lamarck

**Jean Baptisct Lamareck** (1 August 1744 – 18 December 1829), merupakan fenomena evolusi dalam perkembangan ilmu biologi. Adaptasi merupakan teorinya yang mengatakan bahawa setiap hidupan harus menyesuaikan diri dengan lingkungannya untuk dapat hidup dan wujud sepanjang masa. Tumbuhan kaktus yang hidup dengan tegar di sepanjang gurun Afrika merupakan hasil manisfestasi daripada proses adaptasi terhadap lingkungan gurun, demikian teori evolusi Lamarck yang luar biasa itu.
Reputan radioaktif

**Reputan radioaktif** atau **keradioaktifan** (juga **radioaktiviti** atau **radioaktivitas**) ialah proses yang melibatkan kehilangan tenaga nukleus atom yang tidak stabil melalui pancaran zarah terion atau pancaran radiasi. Pancaran ini berlaku secara rawak tanpa melibatkan pelanggaran dengan zarah-zarah lain. Pereputan ini, atau kehilangan tenaga, terjadi pada suatu atom yang dinamakan *[[nuklid]] induk*, lalu menghasilkan atom jenis lain yang dinamakan *nuklid anak*. Sebagai contoh, satu atom karbon-14 (atom induk) memancarkan sinaran (radiasi), lalu bertukar menjadi satu atom nitrogen-14 (atom anak). Pada peringkat keatoman, ini merupakan satu proses stokastik, iaitu menurut mekanik kuantum adalah mustahil untuk menjangka mana satu atom yang akan mereput pada suatu-suatu masa. Akan tetapi jika atom yang sama terdapat dalam bilangan yang amat banyak, kadar pereputan boleh dijangka secara purata.

Unit SI untuk keaktifan ialah becquerel (Bq). Satu Bq ditakrifkan sebagai satu transformasi (atau pereputan) dalam setiap saat (per satu saat). Oleh sebab sampel bahan radiaoaktif dengan saiz yang munasabah biasanya melibatkan bilangan atom yang sangat banyak, satu Bq merupakan ukuran keaktifan yang amat kecil sekali. Bilangan dalam tertib GBq (gigabecquerel, 1 x 109 reputan per saat) atau TBq (terabecquerel, 1 x 1012 reputan per saat) lebih lazim digunakan. Satu lagi unit bagi keaktifan ialah curie, Ci, yang pada asalnya ditakrifkan sebagai jumlah radon-222 (yang terhasil daripada pemancaran radium) yang bersamaan dengan satu gram radium tulen berisotop Ra-226. Pada masa kini, takrifan ini adalah bersamaan dengan keaktifan mana-mana radionuklid yang mereput dengan kadar reputan 3.7 × 1010 Bq. Penggunaan Ci kurang digalakkan oleh komuniti Sistem Unit Antarabangsa.

## Penemuan
Sifat ini pertama kali ditemukan di Perancis oleh Henri Becquerel ketika sedang bekerja dengan bahan pendarfosfor pada tahun 1896.  Bahan semacam ini akan berpendar di tempat gelap setelah sebelum terdedah kepada cahaya, dan dia berpikir pendaran yang dihasilkan tabung katod oleh sinar-X mungkin berhubungan dengan fosforesensi: beliau membungkus sekeping pelat foto dengan kertas hitam dan mendedahkan berbagai bahan pendarfosfor yang kesemuanya tidak menunjukkan hasil sampai kepada garam uranium yang membentuk bintik hitam pekat pada muka pelat foto terasing dari sumber cahaya. Penemuan ini menarik perhatian pasangan suami isteri Marie Curie dan Pierre Curie yang cuba mengkaji lanjut pada 1897 melalui kaedah pengionan menggunakan dua plat dilalukan arus diperkuatkan dalam suatu kebuk di mana bahan sampel boleh diletakkan; bukan sahaja uranium malah torium dan logam berat lain mampu menunjukkan sifat begini. Perkara tersebut mereka catatkan dalam makalah Akademi Sains Perancis pada 18 Julai 1898 yang mereka gambarkan sebagai "[aktif] menghasilkan pancaran Becquerel" lalu diungkapkan sebagai "kuat/giat memancar" atau *radio-actif*.
## Nota


## Rujukan
Bahasa Catalonia

**Bahasa Catalonia** (*Català*) atau **Bahasa Valencia** (*Valencià*) adalah bahasa Romawi bertaraf bahasa kebangsaan Andorra dan digunakan rasmi di beberapa kawasan di Sepanyol. Sepanyol mempunyai majoriti penutur bahasa Catalonia yang aktif, dan Catalonia adalah negara kedua terbanyak bahasa yang ditutur. Ia ditutur atau difahami sebanyak oleh 12 juta orang yang tinggal bukan sahaja di di Andorra dan Sepanyol, tetapi juga di bahagian Perancis dan Itali.
Curie

**Curie** (simbol **Ci**) adalah satu unit terdahulu bagi keradioaktifan, ditakrifkan sebagai 3.7×1010 pereputan per saat. Ini adalah secara kasarnya aktiviti 1 gram isotop radium 226Ra, satu bahan yang dikaji oleh pelopor-pelopor bidang radiologi, Marie dan Pierre Curie (unit ini dinamakan bersempena mereka). Curie telah digantikan dengan satu unit terbitan SI, becquerel (Bq), yang bersamaan dengan satu pereputan per saat. Oleh itu secara tepatnya:
: 1&nbsp;Ci = 3.7 × 1010 Bq = 37 GBq, dan sebaliknya 1&nbsp;Bq ≅ 2.7027 × 10−11&nbsp;Ci
Ia masih lagi digunakan kerajaan dan industri A.S., walaupun penggunaannya tidak lagi digalakkan oleh NIST.

Satu unit berdasarkan curie yang agak lazim digunakan ialah **mikrocurie**:
: 1&nbsp;μCi = 3.7 × 104 reputan sesaat = 2.22 × 106 reputan seminit

## Rujukan
Becquerel

**Becquerel** (disebut [bé-kĕ-rél], simbol **Bq**) adalah unit terbitan SI bagi keradioaktifan yang ditakrifkan sebagai aktiviti sejumlah bahan radioaktif dalam mana satu nukleus mereput setiap saat. Oleh itu, nilai unit ini bersamaan dengan s-1.

Unit ini dinamakan sempena Henri Becquerel, pemenang bersama Hadiah Nobel Fizik tahun 1903 dengan pasangan suami isteri Curie atas pembabitan mereka dalam penemuan keradioaktifan.

## Gambaran
Dalam satu bahan radioaktif berjisim tetap, jumlah becquerel berubah dengan masa. Dalam sesetengah keadaan, jumlah bahan radioaktif adalah diberikan selepas perubahan dalam suatu tempoh masa. Misalnya, seseorang mungkin memetik jumlah perubahan selepas sepuluh hari, iaitu, amaun keradioaktifan yang masih wujud selepas sepuluh hari. Ini mengurangkan penekanan terhadap isotop berhayat pendek.

Sistem Unit Antarabangsa memilih menggunakan unit Becquerel berbanding dengan selingan saat (s-1) untuk unit pengukuran aktiviti ini, khususnya atas pertimbangan bahaya terhadap kesihatan manusia yang mungkin akan timbul akibat kesilapan membabitkan penggunaan unit salingan saat tersebut. Olej itu, penggunaan unit Becquerel membawa kepada sesebuah sumber yang lebih aktif (maka sekiranya semua malar, adalah sumber yang lebih berbahaya) itu mempunyai angka yang lebih besar. Menggunakan 1/s atau s sebagai sesaat pula mungkin akan menjurus kepada kekeliruan dengan unit lain yang menggunakan takrifan yang sama, seperti Hertz misalnya.

## Takrifan

1 Bq = 1 s–1

Ia juga boleh ditakrfikan melalui unit terdahulu ya g digunakan untuk tijuan sama, seperti curie (Ci), di mana ia ditakrifkan sebagai 3.7 becquerel atau 37 GBq. Faktor penukaran yang berkaitan diberikan di bawah:

: 1 Ci =  = 37 GBq
: 1 μCi = 37,000 Bq = 37 kBq
: 1 Bq =  = 
: 1 MBq = 0.027 mCi

## Gandaan SI

## Peranan dalam pengiraan  keradioaktifan
Untuk kuantiti kisim suatu isotop yang  diberikan m (dalam gram) dengan jisim atom m_a (in g/mol) dan separuh hayat isotop tersebut bernilai t_{1/2} (in s), keradioaktifan bahan tersrbut boleh dikira seperti berikut:

A_{Bq} = \frac{m}{m_a}N_A\frac{\ln(2)}{t_{1/2}}

...di mana N_A merupakan  pemalar Avogadro bernilai 6.022 141 79(30) mol−1.

Memandangkan m/ma mewakili number of mol (n), maka bilangan keradioaktifan A boleh dikira dengan persamaan berikut:

A_{Bq} = nN_A\frac{\ln(2)}{t_{1/2}}

## Lihat juga
* Rutherford (unit)
* Sievert

## Rujukan

## Pautan luar
* Unit-unit terbitan dalam laman web Biro Timbang dan Ukur Antarabangsa
Kampung Tok Fakir

**Kampung Tok Fakir** merupakan sebuah kampung yang terletak di mukim Merchang, Marang, Terengganu Darul Iman, iaitu sebuah negeri di  timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur.

Secara keseluruhannya, kemudahan infrastruktur di kampung ini sangat memuaskan. Pada masa sekarang, majoriti penduduknya bergantung kepada hasil pertanian dan perikanan. Kebanyakan penduduk di kampung ini telah sedar akan peri pentingnya ilmu pengetahuan dan ramai yang telah berjaya menjawat jawatan penting dalam sektor kerajaan mahupun swasta. 

## Kemudahan asas

Di Kampung Tok Fakir, terdapat kemudahan asas yang disediakan kepada penduduk sekitar kampung ini iaitu sebuah surau dan masjid.

Selain itu, terdapat 2 bangunan pendidikan yang disediakan iaitu PASTI dan Tabika KEMAS.

## Poskod
Poskod yang digunakan di Kampung Tok Fakir ialah 21610.

## Rujukan
  

## Pautan luar
* Lokasi '''Kampung Tok Fakir Merchang''' di Peta Google
* [Yahaya Kesal JKKK Ambil Kesempatan.<br>"...Antara kampong yang mereka lawati selain Kampung Kubu adalah '''Kampung Tok Fakir''' dan kampung Bukit Jenjulong...."
* http://www.sinarharian.com.my/politik/kebakaran-warga-emas-maut-di-kebun-sawit-1.277078 Kebakaran: Warga emas maut di kebun sawit.<br>"....kebakaran di kebun kelapa sawit miliknya, di Kampung Tok Fakir, Merchang, ...."
Khatan di Malaysia

Rencana ini dipindah daripada sebahagian rencana "Khatan". Ia telah disembunyikan melalui tanda komen kerana ia merupakan hak cipta Ashtech Holdings Sdn Bhd. Sila ubah suainya supaya dapat mematuhi undang-undang hak cipta.

**Khatan di Malaysia** ("bersunat" atau "khitanan") merupakan satu majlis yang penting pada suatu masa dahulu. Para ibu-bapa akan mengadakan kenduri kendara secara besar-besaran yang kadang-kala membabitkan keseluruhan penduduk kampung. Walau bagaimanapun pada masa kini kenduri kendara telah kurang diadakan. Di Malaysia, apabila seseorang anak mencecah usia lebih kurang sepuluh atau dua belas tahun, dia dianggap telah sampai masa untuk menjalani upacara berkhatan. 

Setelah menentukan hari yang sesuai bagi upacara tersebut, maka keluarga anak tersebut akan menjemput saudara-mara, dan jiran-jiran sekampung. Sekiranya mereka mempunyai kewangan yang lebih kukuh, meraka akan menjemput lebih ramai sahabat-handai yang lain. Pada masa itu, tuan rumah turut membaiki rumah dengan termasuk membersih dan mengukuhkan rumah seperti memasang tiang tumpang bagi menampung para hadirin yang akan hadir.
Kharisma Pictures

**Kharisma Pictures Sdn. Bhd.** ialah sebuah syarikat penerbitan televisyen Malaysia, mengkhususkan dalam penerbitan siri animasi dan rancangan TV kanak-kanak. Ditubuhkan pada September 1993 dan diterajui oleh Md Othman Yusof, Kamn Ismail dan Michael Lum, syarikat ini terkenal dengan menerbitkan siri animasi TV pertama negara, *[[Usop Sontorian]]*, yang disiarkan di Radio Televisyen Malaysia (RTM) dari 1996 hingga 1998.

Kharisma Pictures pernah merancang untuk menerbitkan sebuah filem adaptasi siri animasi ini, namun tidak menjadi kenyataan. Syarikat ini ditutup pada Mac 1997 susulan tamatnya *Usop Sontorian* dan kebanyakan wargakerjanya menjadi kartunis sepenuh masa di majalah *[[Ujang (majalah)|Ujang]]* dan *[[Apo?]]* terbitan Kharisma Publications (kemudian dinamakan MOY Publications) dan selebih lagi bekerja di syarikat animasi lain.

Logo Kharisma Pictures memaparkan seekor ayam jantan bernama Selebet yang kelihatan menjeling memikirkan sesuatu, yang mana logo ini sering kelihatan pada permulaan setiap episod *Usop Sontorian*. Manakala, satu lagi logo syarikat ini memaparkan lakaran stensil seekor ayam yang mana ia sering kelihatan pada penghujung setiap episod siri animasi ini. Kedua-dua logo Kharisma Pictures direkabentuk oleh salah seorang animator *Usop Sontorian*, Ameir Hamzah Hashim.

## Filemografi

### Siri animasi

## Lihat juga
* MOY Publications (dahulu dikenali sebagai Kharisma Publications)

## Rujukan
Istana Takeshi

**Istana Takeshi** (Bahasa Jepun: 風雲!たけし城, Hepburn: *Fūun! Takeshi-jō*) ialah rancangan permainan Jepun yang disiarkan antara 1986 dan 1990 di Tokyo Broadcasting System (TBS). Ia menampilkan pelawak Jepun Takeshi Kitano (juga dikenali sebagai Beat Takeshi) sebagai seorang bangsawan yang menyediakan cabaran fizikal yang sukar yang harus diatasi oleh pemain (atau tentera sukarela) untuk mencapainya di istananya.

Rancangan itu menjadi popular televisyen kultus di seluruh dunia. Ia sangat berpengaruh pada budaya popular global, memberi inspirasi kepada genre rancangan permainan yang melibatkan cabaran fizikal dan hiburan yang menyakitkan, serta media lain. Pada 2 April 2005, "but semula" khas telah disiarkan untuk sambutan ulang tahun ke-50 TBS. But semula rancangan itu telah dikeluarkan di Amazon Prime Video pada 21 April 2023.

## Rujukan

## Pautan luar

*
Minit

Satu **minit** (pinjaman akar Latin *minutus* "kecilan") atau **jenak** adalah satu unit bagi masa yang bersamaan dengan 1/60 jam dan juga 60 saat. (Sesetengah minit yang jarang-jarang berlaku mempunyai 59 atau 61 saat; lihat saat lompat.) Untuk tujuan-tujuan saintifik, minit adalah satu unit bagi masa yang adalah bersamaan dengan kira-kira 1/1600 hari, atau 54 saat (lebih tepat lagi, 53.9121 saat). Ia dikenali sebagai minit semula jadi untuk membezakannya daripada minit konvensional. Ia adalah bersamaan dengan 1045 masa Planck.

Pengungkapan *minit* mula diberikan dalam karya ''Opus Majus'' nukilan Roger Bacon yang membincangkan pembahagian masa antara dua fasa bulan purnama kepada "jam", "kecilan", "keduaan", "ketigaan" dan "keempatan" (*horae*, *minuta*, *secunda*, *tertia*, *quarta*) yang ditunjukkan pada takwim sezaman penulis; ia sendirinya pelanjutan daripada ungkapan *pars minuta prima* pinjam terjemah ungkapan πρώτα ἑξηκοστᾰ́ *prṓtā hexēkostá* "enampuluhan pertama" digunakan orang Yunani Purba yang membahagikan satu bulatan kepada 60 pecahan sama panjang untuk mengukur satu lengkungnya.

## Jenis
Dalam bidang geometri, seminit adalah satu unit bagi sudut, iaitu 1/60 darjah. Ia kemudiannya juga dikenali sebagai satu **minit sudut** atau **[[minit lengkok]]**, dan boleh dibahagikan selanjutnya kepada 60 saat lengkok.

Dalam bidang astronomi, minit adalah satu unit sudut dan masa, 1/60 sejam jarak hamal. Ia kemudiannya dikenali sebagai **minit jarak hamal**, dan seterusnya boleh terbahagi kepada 60 saat jarak hamal.

Simbol untuk satu minit masa (atau jarak hamal) adalah **min**.

Simbol untuk satu minit lengkok adalah satu prima (′). Misalnya, lima belas minit boleh ditulis sebagai 15′. Walau bagaimanapun, koma atas atau tanda petik tunggal ('), adalah lebih biasa digunakan. 

Bumi berputar mengelilingi paksi kutubnya melalui lima belas minit lengkok dalam setiap minit masa. Satu minit lengkok Khatulistiwa Bumi adalah kira-kira satu batu nautika.

Sejam mengandungi 60 minit berkemungkinan disebabkan pengaruh daripada tamadun Babylon, yang menggunakan sistem pembilangan asas 60.

## Lihat juga
* saat
* 1 E1 s, senarai "tertib magnitud" yang mengandungi minit.
* jam
* hari

## Rujukan

* Henry Campbell Black, Black's Law Dictionary, 6th Edition, entry on Minute. West Publishing Company, St. Paul, Minnesota, 1991.
* Eric W. Weisstein. "Arc Minute." From MathWorld -- A Wolfram Web Resource. http://mathworld.wolfram.com/ArcMinute.html
Jam

**Jam** (, simbol: **j**) ialah satu unit masa. Ia bukan satu unit antarabangsa rasmi Biro Timbangan dan Ukuran Antarabangsa tetapi biro tersebut menerima pemakaian unit ini; 1 unit jam dikira bersamaan dengan 60 minit atau 3,600 saat.

Perkataan *jam* mungkin datang daripada perkataan  *yāmam* dalam bahasa Tamil.

## Takrif

Dalam penggunaan moden, satu **jam** adalah satu unit bagi masa yang bersamaan dengan 60 minit, atau 3,600 saat lamanya. Ia adalah kira-kira 1/24 satu hari bumi median. 

Terdapat juga **jam [[jarak hamal]]**, satu unit bagi kedua-dua masa dan sudut.

## Sejarah

Jam adalah pada asalnya ditakrifkan dalam tamadun-tamadun kuno (termasuk Mesir, Sumeria, India dan China) sebagai sama ada satu per dua belas masa antara matahari terbit dan matahari terbenam atau satu per dua puluh empat dalam satu hari penuh. Dalam kedua-dua kes tersebut, pembahagian ini menunjukkan penggunaan yang meluas dalam sistem pembilangan asas dua belas (membilang dengan ibu jari, ruang antara sendi jari-jari yang lain pada tapak tangan yang sama, iaitu 3 x 4 = 12) dan kecenderungan yang meluas untuk membuat analogi pada set-set data (12 bulan, 12 tanda zodiak, 12 titik kompas utama, 12 jam, sedozen).

## Rujukan
Waktu Universal Selaras

**Waktu Universal Selaras** (*Coordinated Universal Time*, kependekannya **UTC**) merupakan waktu piawai berdasarkan jam atom kejituan tinggi. UTC merupakan sambungan Waktu Meridian Greenwich (GMT). Zon waktu di dunia semua dikira dari waktu UTC dengan menambah atau menolak masa mengikut kedudukan dari Greenwich, London. Contohnya, Waktu-Waktu Piawai Malaysia dan Singapura dikira sebagai UTC+8.

Versi terkini Waktu ini ditakrifkan suatu nasihat Kesatuan Telekomunikasi Antarabangsa (ITU-R TF.460-6) bertajuk *Standard-frequency and time-signal emissions* berdasarkan Waktu Atom Antarabangsa (TAI) di mana saat lompat (*leap second*) ditambahkan pada jarak waktu yang tidak menentu bagi mengimbangi waktu ini kepada peredaran Bumi yang diperlahankan. Penambahan saat lompat ini penting untuk mengekalkan Waktu ini tepat dalam 0.9 saat mengikut waktu sejagat, iaitu UT1.

## Kegunaan
Waktu ini digunakan dalam pelbagai piawaian Internet dan Jaringan Sejagat. Suatu sistem yang direka khas untuk menyelaraskan waktu komputer-komputer di seluruh Internet iaitu Protokol Masa Rangkaian, mengekodkan waktu-waktu ini menggunakan sistem waktu tersebut. Pelayan komputer, perkhidmatan dalam talian serta entiti lain yang bergantung kepada waktu yang diterima secara universalnya menggunakan UTC yang lebih terperinci berbamding GMT. Para klien boleh mendapatkan waktu semasa terkini daripada pelayan internet UTC yang rasmi jika ketepatan yang dingini adalah terhad. Mereka yang inginkan ketepatan yang lebih sehingga ke mikrosaat pula boleh mendapatkan waktu sebenar daripada isyarat satelit.

UTC juga merupakan piawaian waktu yang digunakan dalam penerbangan, misalnya untuk tujuan rancangan penerbangan dan kebenaran lalu lintas udara. Kesemua ramalan dan peta cuaca menggunakan piawaian ini untuk mengelakkan kekeliruan mengenai zon waktu dan waktu jimat siang. Stesen Angkasa Lepas Antarabangsa turut menggunakan UTC sebagai piawaian waktunya.

## Rujukan

### Bibliografi

* 
* 
*  See heading "NTP Timescale and Data Formats".
* 
* 

## Pautan luar
* Definisi Waktu Semesta Berkoordinat dalam undang-undang Jerman–ZeitG §1 (3)
* Waktu Hong Kong oleh Balai Cerap Hong Kong 
* Perkhidmatan Putaran Bumi Antarabangsa; senarai perbezaan antara TAI dan UTC dari 1961 hingga sekarang
* Waktu rasmi Amerika Syarikat dalam zon UTC  menggunakan Java.
* Balai Cerap Tentera Laut Amerika Syarikat: Sistem Waktu
* Spesifikasi W3C tentang Waktu dan Tarikh UTC dan Piawaian Internet RFC 3339 IETF, berdasarkan ISO 8601
* Waktu dan Tarikh
* Terkini, jam UTC sebenar di Time.is
* Definisi piawaian waktu: UTC, GPS, +6292741845 and TAI
Utara

**Utara** () atau **laut** () adalah sebuah arah dalam kompas; ia berlawanan arah dengan selatan. Utara merupakan arah yang, dalam budaya Barat, dianggap sebagai arah utama. Ia digunakan untuk menjelaskan arah-arah lainnya. Kerana itulah dalam peta arah utara selalu ditunjukkan dengan sebuah tanda panah. Utara biasanya berada di sebelah atas paras mata yang sejajar dengan pandangan peta.

## Peristilahan
Kata "utara" meminjam dari bahasa Sanskrit  *uttara* yang memberi makna sampingan bererti "sebelah/bagian atas; lebih tinggi; superior."

"Laut" pula merupakan istilah asal turunan akar Austronesia **lahud* yakni arah mengalir turunnya sungai dari puncanya yang turut sewarisan bersama bahasa-bahasa serumpun lain yang mempunyai perkataan bermaksud sama seperti  *lor* dalam bahasa Jawa,  *lūd* dalam bahasa Tausug serta  /lauʔ/ dalam bahasa Bugis. Menurut pakar bahasa Austronesia Karl Alexander Adelaar, pergantian kepada kata serapan Sanskrit ini difikirkan kerana berubahnya titik tumpu kuasa pengaruh dalam alam Melayu dari pulau Sumatera ke semenanjung Melayu yang dikelilingi jasad air di bahagian selatan pada abad ke-14 sehingga pengungkapan ini menjadi tidak sesuai dengan pemerhatian alam sekitar semasa. Walau bagaimanapun, kefahaman asal ini masih kekal dalam beberapa istilah mata angin terbitan berkaitan arah ini seperti "barat laut" dan "timur laut".

## Jenis-jenis utara
Utara dapat memilik beberapa makna:
# Utara benar/asli, arah sepanjang permukaan bumi menuju suatu kutub dari putaran Bumi, iaitu kutub yang secara jelas berada di sebelah kiri seseorang ketika berdiri di Khatulistiwa sewaktu menghadap ke arah matahari terbit. 
# Utara magnetik, arah sepanjang permukaan bumi di mana kekuatan medan magnet horizontal mempunyai nilai positif terkuatnya untuk suatu kegiatan yang mempunyai akhir.

## Lihat pula
* Barat
* Timur
* Selatan
* Mata angin

## Rujukan
Ujian lumuran Pap

**Ujian lumuran Pap** (*Pap smear test*) merupakan ujian yang mudah dan tidak menyebabkan sebarang kesakitan. Ujian lumuran Pap ini boleh mengesan barah pangkal rahim (kanser serviks) pada peringkat awal. Rawatan yang mudah pada peringkat ini boleh membawa penyembuhan sepenuhnya.

Ujian ini bertujuan bagi mengenalpasti keadaan luar biasa pada sel di permukaan pangkal rahim pada peringkat awal. Jika keputusannya meragukan, wanita akan dipanggil semula bagi menjalani ujian *colposcopy* untuk mengetahui punca sebenar masalah yang dihadapi, khususnya mengesan kehadiran sel luar biasa yang dipanggil *cervical intraepilhelial neoplasia* (CIN).

CIN adalah fasa sebelum sel itu bertukar menjadi sel barah berbahaya dan boleh menjangkiti sel lain. CIN tidak memberikan sebarang gejala dan hanya boleh dikesan melalui ujian lumuran pap.

## Sejarah
Ujian Lumur Pap yang dilakukan sekarang merupakan ciptaan Dr. Georgios Papanikolaou (1883-1962), seorang Amerika kelahiran Greek, bapa kepada sitopatologi.

Dia pertama sekali menerbitkan beberapa siri kes besar bertajuk *Diagnosis of uterine cancer by the vaginal smear* (Papanicolaou & Traut, 1943). Teknik pensampelan masih tidak bertukar semenjak itu.

## Cara

Ujian ini merangkumi sapuan pangkal rahim secara berhati-hati untuk mengumpulkan contoh sel. Sel-sel ini diletakkan pada slaid kaca dan diperiksa untuk sebarang keadaan luar biasa di makmal.

## Keputusan
Bagi kebanyakan wanita, sel-sel ini adalah normal sepenuhnya. Pada sesetengah wanita sel-sel ini mungkin tidak kelihatan normal dan mungkin menunjukkan peringkat awal barah.

Apabila ini terjadi ujian berkenaan diulangi dan jika perlu pemeriksaan seterusnya dilakukan. Justeru, wanita yang tidak menjalani ujian tidak akan mengetahui mereka sebenarnya di ambang bahaya mendapat barah pangkal rahim.

Dianggarkan lima sehingga tujuh peratus sapuan Pap menghasilkan keputusan tidak normal, seperti dysplasia, keadaan berkemungkinan pra-barah. Kebanyakan dari keadaan ini bukannya disebabkan barah pangkal rahim, tetapi ia merupakan penanda bahawa peningkatan pemantauan perlu dilakukan.

Sebaik dikesan, CIN akan dibuang melalui pembedahan kecil dan kesihatan wanita akan dipantau sehinggalah disahkan benar-benar sihat yang mengambil masa enam bulan hingga dua tahun; bergantung kepada keadaan setiap pesakit.

Bagi wanita bujang dan tidak pernah mengadakan hubungan seks, mereka hanya perlu menjalani dua pemeriksaan saja, iaitu ujian ultra bunyi dan barah payudara.

## Pautan luar
* Ujian Pap Smear
* Video ujian lumuran PAP. Untuk pengguna matang sahaja.
Pemeriksaan payudara diri

**Pemeriksaan payudara diri** bagi mengesan kehadiran benjol pada payudara perlu dilakukan sendiri setiap bulan, iaitu pada tiga atau empat hari selepas haid. Jika didapati ada perubahan pada buah dada, segera berjumpa doktor.

Antara perubahan itu ialah kulit menjadi kasar, wujud nodus (benjol keras), penterbalikan puting atau kulit, kulit berkedut dan menjadi merah, keluar cecair gelap atau darah dari puting atau nodus limpa di bawah ketiak membengkak.

“Ujian pemeriksaan barah dilakukan secara manual (tangan) dan mamogram hanya untuk wanita berusia 40 tahun ke atas. Bagaimanapun, **wanita yang mempunyai sejarah keluarga menghidapi [[penyakit barah payudara]]** perlu menjalani ujian mamogram lebih awal, iaitu pada usia 35 tahun.

Usah takut untuk jalani pemeriksaan kesihatan, terutama wanita muda yang aktif melakukan hubungan seks. Ujian ini perlu dijalani sekurang-kurangnya setiap dua tahun sepanjang hayat walaupun usia mencecah 65 tahun. 

Secara amnya wanita perlu menjalani tiga jenis pemeriksaan iaitu ujian barah payudara, ultra sound dan ujian lumuran Pap sekurang-kurangnya dua tahun sekali.

## Cara pemeriksaan sendiri
### Berdiri di hadapan cermin
* Dengan mengangkat kedua-dua tangan ke atas kepala, pusing perlahan-lahan dari sisi kanan ke sisi kiri. 
* Cekak pinggang anda, tekan turun perlahan-lahan ke bawah untuk menegangkan otot dada dan menolak payudara anda ke hadapan. Perhatikan dengan teliti segala perubahan seperti saiz, bentuk dan kontur setiap payudara. Lihat sama ada terdapat kedutan, lekukan atau puting tersorot ke dalam. 
* Dengan perlahan-lahan, picit kedua-dua puting dan perhatikan jika terdapat lelehan keluar. Periksa sama ada lelehan tersebut kelihatan jernih atau mengandungi darah.

### Berbaring
* Untuk memeriksa payudara sebelah kanan, letakkan bantal di bawah bahu kanan dan tangan kanan diletakkan di belakang kepala. Tekan jari anda mendatar dan bergerak perlahan-lahan dalam bentuk bulatan kecil, bermula dari bahagian pangkal payudara. Selepas satu pusingan, bergerak 1 inci (2.5cm) ke arah puting. Lakukan putaran untuk memeriksa setiap bahagian payudara termasuk puting. Ulangi kaedah yang sama pada payudara sebelah kiri dengan meletakkan bantal di bawah bahu kiri dan tangan kiri diletakkan di belakang kepala. Cuba rasakan sama ada terdapat sebarang gumpalan di bawah dan di sepanjang atas tulang selangka. 

### Penting
Dapatkan nasihat dari doktor jika terdapat: 
* Sebarang gumpalan. 
* Sebarang perubahan pada gumpalan yang timbul. 
* Sebarang perubahan pada tekstur kulit, lekuk, bengkak atau kedutan pada kulit. 
* Puting tersorot ke dalam. 
* Terasa sakit pada payudara.

## Lihat juga
* Mamografi

## Rujukan

## Pautan luar
* Ambil tahu boleh selamatkan nyawa  Berita Harian
* Kanser Payudara - Info Sihat
Pembelajaran sepanjang hayat

**Pembelajaran Sepanjang Hayat** (PSH) ataupun pembelajaran sepanjang umur bermaksud aktiviti pelajaran dan pembelajaran yang dilaksanakan sepanjang hayat khususnya orang dewasa.  

PSH dianggap bermanfaat kepada individu kerana ia dapat membaiki kehidupan seseorang menerusi peningkatan kemahiran kerja, pembaikan sahsiah diri dan juga penambahan ilmu pengetahuan. 

## Amalan Pembelajaran Sepanjang Hayat
Pembelajaran sepanjang hayat meliputi pelbagai pendekatan untuk belajar. Ini termasuklah:
*Amalan Membaca
*Penyertaan Kursus Jangka Pendek
*Penyertaan Kursus Jangka Panjang
*Penyertaan Ceramah

## Pautan Luar
*MyGfl--Grid Pembelajaran Malaysia 
*Laman Rasmi Program Pembelajaran Sepanjang Hayat MCA
*Gaya pembelajaran dengan pencapaian akademik pelajar
Kampung Gelam

**Kampung Gelam** boleh merujuk pada beberapa perkara, antaranya adalah:-
* Kampong Gelam, Alor Setar, Kedah
* Kampong Gelam, Singapura
* Kampong Gelam, Langkawi, Kedah
* Kampong Gelam, Pasir Mas, Kelantan
* Kampung Gelam, Port Dickson, Negeri Sembilan
* Kampong Gelam, Daik Lingga
L'Aube Nouvelle

**L'Aube Nouvelle** (Ketibaan hari yang baru) adalah lagu kebangsaan Benin. Dicipta oleh Gilbert Jean Dagnon, ia dijadikan lagu kebangsaan sewaktu kemerdekaan pada tahun 1960.

## Lirik dalam bahasa Perancis
Jadis à son appel, nos aïeux sans faiblesse 
Ont su avec courage, ardeur, pleins d'allégresse
Livrer au prix du sang des combat éclatants.
Accourez vous aussi, bâtisseurs du présent,
Plus forts dans l'unité, chaqu'jour à la tâche,
Pour la postérité, construisez sans relâche.

CHORUS
Enfants du Bénin, debout!
La liberté d'un cri sonore
Chante aux premiers feux de l'aurore;
Enfants du Bénin, debout!

Quand partout souffle un vent de colère et de haine.
Béninois, sois fier, et d'une âme sereine,
Confiant dans l'avenir, regarde ton drapeau!
Dans le vert tu liras l'espor du renouveau,
De tes aïeux le rouge évoque le courage;
Des plus riches trésors le jaune est le présage.

CHORUS

Tes monts ensoleillés, tes palmiers, ta verdure,
Cher Bénin, partout font ta vive parure.
Ton sol offre à chacun la richesse des fruits.
Bénin, désormais que tes fils tous unis
D'un fraternel élan partagent l'espérance
De te voir à jamais heureux dans l'abondance.

CHORUS

## Terjemahan
Formerly, at her call, our ancestors
Knew how to engage in mighty battles
With strength, courage, ardour, and full of joy, but at the price of blood.
Builders of present, you too, join forces
Each day for the task stronger in unity.
Build without ceasing for posterity.

CHORUS
Children of Benin, arise!
The resounding cry of freedom
Is heard at the first light of dawn,
Children of Benin, arise!

When all around there blows a wind of anger and hate:
Citizen of Benin be proud, and in a calm spirit
Trusting in the future, behold your flag!
In the green you read hope of spring;
The red signifies the courage of your ancestors;
The yellow fortells the greatest treasures.

CHORUS

Beloved Benin, your sunny mountains, palm trees, and green pastures
Show everywhere your brightness;
Your soil offers everyone the richest fruits.
Benin, from henceforth your sons are united
With one brotherly spirit sharing the hope of seeing you
Enjoy abundance and happiness forever.

CHORUS

## Pautan luar
*Fail MIDI
Rashid Sibir

**Abdul Rashid Sibir** (lahir 1967) merupakan seorang pengarah televisyen dan filem Malaysia.

Beliau digelar **Pengarah Air Mata** kerana Rashid cukup dikenali sebagai pengarah yang berjaya menyentuh hati penonton dengan kisah-kisah sedih dalam dramanya.

## Biografi
Beliau dilahirkan di Sungai Nibong, Semerah, Batu Pahat, Johor pada tahun 1967. Beliau mula mendapat perhatian ramai sewaktu menghasilkan drama bersiri Mat Despatch. Drama yang diterbitkan oleh Berjaya Filem itu telah disiarkan oleh RTM dari 1998 hingga 2002.

Pengarah yang berkelulusan Ijazah Sarjana Muda Komunikasi Massa (Penyiaran) dari UiTM ini, merupakan anak ke-11 daripada 13 beradik.

Filem pertama arahan Rashid ialah Sutera Putih. Filem itu telah mengangkatnya sebagai Pengarah Harapan pada Festival Filem Malaysia pada 1997. Persinggahan Abadi lakonan Susan Lankester dan Shaharuddin Thamby merupakan drama pertama arahan Rashid pada 1993.

Pada 31 Mac 2007, beliau semasa berumur 40 tahun menamatkan zaman bujang dengan berkahwin dengan Nurulhuda Azizi, 26 di USJ, Subang Jaya, Selangor. Mereka sekarang ada empat anak iaitu Ainul Mardhia Rashid, Aliff Firdaus Rashid, Iskandar Zulkarnaen Rashid dan Adam Muhammad Rashid.

## Tema dan gaya
Kebanyakan drama yang diarahnya lebih cenderung kepada tema kemasyarakatan yang mencukupi tema kemiskinan, kasih sayang dan kematian yang dapat membuat penonton berfikir.

## Filemografi

### Filem

### Telefilem

### Drama

## Lihat juga

* Heykal Hanifah

## Rujukan

## Pautan luar
*
Senarai pengarah filem Malaysia

* A. R. Tompel
* A. Rahim
* A. Razak Mohaideen
* A. R. Badul
* Adman Salleh
* Ahmad Idham
* Afdlin Shauki
* Ambri Kailani Zain
* Anwardi Jamil
* Aziz M. Osman
* Azizi Chunk Adnan
* Aziz Sattar
* Along Kamaludin
* Aznil Nawawi
* Azhari Zain
* Azaromi Ghozali 
* Aaron Aziz
* Adi Putra
* Amen Khalid
* Adlin Aman Ramlie
* Anwari Ashraf
* Areel Abu Bakar
* Awie
* Abbey Abimbola
* Abhilash Chandra
* Ahmad Tarmimi Siregar
* Bade Hj. Azmi
* Bernard Chauly
* Dharma Harun Al Rashid
* Ed Osmera
* Eddie Pak
* Erma Fatima
* Edry KRU
* Eyra Rahman
* Ellie Suriaty
* Eizlan Yusof
* Faizul A. Rashid
* Fazli Yasin 
* Farid Kamil
* Fizz Fairuz
* Hans Isaac
* Hishamuddin Rais
* Haji Mahadi
* Hussein Abu Hassan
* Hatta Azad Khan
* Ho Yuhang
* Hashim Rejab
* Intan Ladyana
* Jamil Sulong
* Jins Shamsuddin
* Joel Soh
* Khairil M. Bahar
* M. Amin
* Mat Sentol
* Mat London
* M. Nasir
* Mamat Khalid
* Mior Hashim Manap
* Michael Chuah
* Mohan Rao @ Vijey Mohen Rao
* M. Hitler Zami
* Murali Abdullah
* Majed Salleh
* Mawi
* Martias Ali
* Mohd Shah Faizul 
* Nordin Ahmad
* Nasir Jani
* V. Nagaraj
* Osman Ali
* Othman Hafsham
* Pveezi Zain
* Opie Zami
* P. Ramlee
* Pierre Andre
* Pekin Ibrahim
* Pitt Hanif
* PaklongZam
* Rahim Razali
* Raja Ahmad Alauddin
* Raja Azmi
* Rosnani Jamil
* Raja Ismail 
* Rozinor Razali
* Razaisyam Rashid
* Raja Mukhriz
* Rahila Ali
* S. Kadarisman
* S. Sudarmaji
* Salleh Ghani
* Saw Teong Hin
* Silver Chung
* Shuhaimi Baba
* Saiful Apek
* Shuhaimi Lua Abdullah
* Syamsul Yusof
* Syafiq Yusof
* U-Wei Hj Saari
* Woo Ming Jin
* Wan Hafiz
* Yasmin Ahmad
* Yusof Haslam
* Yusof Kelana
* Yusry KRU
* Yana Samsudin
* Zarina Abdullah
* Zek Zukry
* Zulkifli M. Osman
* Z. Lokman
* Zulkarnain Azhar
* Khir Rahman

## Lihat Juga

* Filem Malaysia

## Rujukan


## Pautan luar
*
Al Jam'iyah Al Khairiyah

**Al Jam'iyah Al Khairiyah** ialah sebuah pertubuhan mazhab Syiah yang berpusat di Kuala Lumpur, Malaysia. 

## Perhubungan
:Alamat: 7, Pesiaran Lidcol, Jalan Yap Kwan Seng, Kuala Lumpur, Malaysia
:Tel: (03) 451 1803

## Rujukan